
RECTOR  ET  SENATUS 

S.  P.  D.  COMMIUTOMBUS. 


wuod  saepe  multos  vestrum,  commilitones  humanissimi,  conqoerentes  tum  audivimas, 
cum  ad  finem  fere  academicorum  studiorum  pervenerant,  periisse  sibi  quasi  viae  quodam 
errore  et  consilii  perversitate  magnam  temporis,  magnamque  laboris  partem,  id  ne  vo- 
bis  accidat,  pro  se  quisque  prudenter  et  diiigenter  providere  debet;  quare  cum  tradimus 
vobis  locupletissimum  scholarum  omne  genus  indicem,  quae  in  proximam  aestatem  stu- 
diis  vestris  offeruntur,  vehementer  hortamur,  ut  et  recte  eligatis  quae  cuique  vestrum 
vel  necessaria  vel  utilia  maxime  erunt,  et  electa  ut  strenue  et  convenienter  pertracte- 
tis.  Et  ad  eligendi  quidem  prudentiam  parata  vobis  sunt  praeceptorum  veslrorum  con- 
silia,  si  iis  uti  volueritis ,  quae  ne  levitate  aut  nimia  confidentia  spernatis  neve  prava 
quadam  verecundia  refugiatis ,  magnopere  suademus.  In  iis  vero  quae  vobis  tamquam 
pensa  in  aestatem  proximam  constitueritis,  vestrum  erit,  ut  praeceptorum  diligentiae 
parem  afferatis  constantiam  et  alacritatem;  neque  enim  aut  vobis  sufficere  videri  debet 
aut  nobis  maxime  probari  potest  eorum  assiduitas,  quorum  unus  labor  in  eo  cernitur, 
quod  scholis  nostris  sedulo  assident  celerique  calamo  verba  nostra  excipiunt;  neque 
etiam  illud  satis  est,  si  quae  audiveritis,  relegatis  diligenter  et  memoriae  mandetis,  nisi 
etiam  hoc  vobis  negotii  datum  esse  credetis,  ut  vestro  adhlbito  iudicio  reliquisque  usi 
auxiliis  quae  vobis  bibliothecae  et  musea  et  variae  academiae  nostrae  opes  et  opportu- 
nitates  praebent,  ipsi  ea,  quae  vobis  tradimus,  accurate  consideretis  et  examinetis,  et  sl 
quid  vel  ambiguum  vel  obscurum  vel  etiam  falsum  visum  fuerit.  id  non  socordes  trans- 
mittatis  sed  excutiatis  diligenter,  donec  per  dubilandi  et  quaerendi  laborem  multiplicem 
perveniatis  ad  illum  studiorum  fructum  pulcherrimum  et  nobilissimum,  qui  est  in  veritate 
recte  ac  proprio  labore    quaesita  et  ab   omni  parte  firmata;     scilicet  haec  est  stadiorum 


ratio  ac  natura,  ut  eos  quidem,  qui  non  per  ignaviam  levi  aliqua  delectatione  tempus 
fallere  vel  inanem  variae  cognidonis  speciem  captare  satis  habent,  sed  qui  generoso 
animo  ipsam  verae  scientiae  solidaeque  eruditionis  praestantiam  amplectuntur,  difficilia 
multo  magis  alliciant  quam  faciKa  et  cum  labore  crescat  amor  studii  et  dulcedo.  Nobis 
Yero  non  ea  vanitas  est,  ut  in  perpetuo  hoc  quasi  cursu  litterario  iam  ad  metam  primi 
nobis  pervenisse  videamur,  sed  quam^ipsi  strenue  ferimus  larapada,  eam  vobis  ita  tradi- 
mus  ut  integrato  labore  longius  feratis  ardentem,  donec  vobis  quoque  novi  cursores 
succedant;  in  quo  certamine  ut  nulla  eorum  laus  est,  qui  laborem  fugientes  in  herba 
recubare  malunt  quam  currere,  ita  vos  cupimus  non  per  inertiam  in  verba  nostra  iurare 
nostramve  auctoritatem  vestri  iudicii  vestraeque  persuasionis  loco  habere;  nec  falsa  vos 
volumus  modestiae  specie  abduci,  quae  saepe  desidiae  velamentum  est,  quasi  vero  non 
infinitus  in  omni  scientia  magnarum  parvarumque  rerum  numerus  sit,  in  quibus  vel  me- 
diocria  ingenia  et  tirones,  modo  sincero  et  forti  animo  verum  quaerant,  possint  bene 
merendi  materiam  reperire.  Nec  vobis  difficile  erit,  si  in  suo  qulsque  studio  attendere 
volueritis,  exemplis  cognoscere,  quotiens  doctorum  virorum  errores  diu  propagati  sint  et 
neglecti,  quotiens  denique  post  longum  tempus  sublati,  idque  saepe  ab  iis  qui  ingenio 
et  doctrina   erroris  auctoribus  longe   inferiores  essent. 

Exempla  talia  haud  pauca  praebet  I.  I.  Scaliger,  qui  divino  paene  vir  ingenio  et 
doctrina  admirabili  nec  minore  sui  fiducia  tantam  auctoritatem  adeptus  est,  ut  inter 
clarissimorum  eius  operum  admirationem  errores  multi  pari  veneratione  colerentur;  veiuti 
accidit  in  Tibulli  carminibus,  quae  ille  quamquam  haud  paucis  locis  praeclare  emenda- 
vit,  simul  tamen  miro  quodam  egregii  acuminls  abusu  gravissime  corrupit ;  cum  enim 
non  sine  causa  crederet  Tibulii  versuum  non  exiguam  partem  transpositione  et  confusione 
laborare,  versus  plurimos  auddcissime  traiecit,  adeo  quidem  ut  ipse  fateretur  ad  carm. 
I,  ],  58,  quomodo  haec  suo  loco  luxata  fuerint,  facilius  esse  mirari  quam  eius  rei  ra- 
tionem  reddere.  Simul  professus  est,  cum  e  gravi  valetudine  vix  restitutus  graviorum 
studiorum  nondum  capax  esset,  forte  se  Incidisse  In  Catulluni,  Tlbullum,  Propertium; 
recensendls  autem  tribus  poetis  ne  unum  quldem  se  mensem  Impendlsse  deo  etlam  teste 
laudato  afdrmavit,  atque  ex  eo  mense  vlglnti  dles  scrlbendls  commentatlonibus  criticis 
datos  esse;  quare  quamquam  facile  erat  suspicarl  in  Illa  valetudine  et  in  tanta  festinatlone  sum- 
mum  virum  ab  errore  sibl  non  plane  cavere  potuisse  acTibulli  maxime  carmina  non  tam  criticze 
artis  severa  lege  constituta  esse  quam  quodam  ingenil  lusu,  cuius  ratio  reddl  non  posset, 
tamen,  cum  rem  iliam  ita  perspicuam  esse  asseverasset,  ut  eam  negare  dlceret  esse 
caecitatem  oculis  suls  consclscere,  CXXX  annis  post  I.  Broukhusius,  credo  ne  caecus 
videretur,  ingentem  codicum    mss.    copiam    prae    Scaligerl    auctoritate    sprevit    rellqultque 

I.  A.  Vulpio  hanc  laudem,  ut  primus  Scaligeri  transpositiones  toHeret  atque  etiam  argu- 
mentis  confutaret;  neque  ab  eo  tempore  quisquam  repertus  est,  qui  illas  repeteret  aut 
aliquo  modo  defendi  posse  crederet.  Nam  si  ab  Sam.  Henlejo  discedas,  de  quo  narrat 
Heynius  p.  XIX,  reliqui  omnes  eum  carminum  versuumque  ordinem  religiose  tenuerunt 
quem  libris  mss.  traditum  habemus,  quem  quidem  probabiliter  enarrare  ac  defendere  vel 
certe  excusare  adeo  nonnumquam  difficile  est,  ut  in  tam  lubrico  negotio  non  minus  miras 
interdum  machinas  nec  minus  vel  ingeniosas  vel  incredibiles  artis  suae  versutias  interpre- 
tes  adhibuerint  quam  olim  in  suo  genere  emendatores.  Quare  mihi  ut  antea  Scaliger 
cum  asseclis  suis  in  spernenda  scriptorum  librorum  auctoritate,  ita  qui  Vulpium  secuti  sunt^ 
in  ea  tenenda   ac  defendenda  nimii  fuisse  videntur. 

Nolo  nunc  altius  repetere  et  pluribus  singulatim  exponere  qualis  mihi  TibuIIiani 
huius  voluminis  fortuna  fuisse  videatur;  sed  probo  adhuc,  quod  olim  in  Dissenianae  edi- 
tionis  censura  dixi*)  videri  mihi  totum  hoc  dispar  variorum  carminum  corpus  collectum 
in  domo  Messallae,  non  ut  in  publicum  ederetur  neque  quod  unius  auctoris  carmina 
essent,  sed  quod  servabantur  coniuncta,  quaecunque  ad  Messallam  eiusque  familiam  per- 
tinebant.  Quamobrem  probabiie  est,  TibuHi  carmina  illata  illi  corpori  tum  esse  cum 
primum  scripta  sunt,  in  publicum  autem  edita  aliquanto  post,  novis  auctoris  studiis  per- 
polita  et  emendata;  quo  factum  est,  ut  duplex  extaret  Tibullianorum  carminum  collectio^ 
publicata  altera,  quae  nihil  contineret  nisi  quae  re  vera  Tibulli  essent,  eaque  novae 
recensionis,  altera  privata,  in  qua  primam  formam  habebant  Tibulli  carmina  et  coniuncta 
erant  cum  alioruni  auctorum  diveisis  carminibus  Messallae  domum  spectantibus.  Atque 
domesticum  hoc  exemplum  diu  latuisse  probabile  est;  nam  Sulpiciae  certe  carmina  quae- 
dam  nemo  credet  aut  eo  consilio  scripta,  ut  ederentur,  aut  illa  superstite  et  volente 
edita  esse;  unde  apparet  quomodo  factum  sit,  ut  grammatici  aliique  scriptores  veteres,  quippe 
qui  publica  illa  editione  uterentur,  neque  e  tertio  quartove  libro  locum  ullum  proferant^ 
et  in  iis  quae  primi  secundique  libri  sunt,  diversam  recensionem  sequantur;  scilicet  in 
magna  illa  bonorum  librorum  pernicie,  quae  Cassii  Parmensis,  Cornelii  Galli,  Do- 
mitii  Marsi,  aliorum  carmina  nbstulit,  periit  etiam  Tibulli  illa  publica  editio  successit- 
que  in  eius  locum  exemplum  aliquod  e  Messallae  domo  prolatum,  e  quo  et  recentiores 
libri  fluxerunt  omnes,  quibus  nunc  solis  utimur,  et  vetustiores  illi,  unde  derivata  sunt 
excerpta  Vincentii  Bellovacensis  et  Frisingensia  et  quibus  usus  est  Scaliger,  itemque 
veteris  codicis  fragmentum  Cujacianum,  quod  idem  Scaliger  usurpavit.  In  tanta  autem 
vetustiorum  librorum  penuria   quidquid  hodie    vitiorum    in    carminibus    Tibulli    haeret,    id 


*)  Jahrbb.   fiir  wissensch.   Krit.    1837.    Jin.   p»g.   40   ,sq. 

-'quomodo  ortum  sit,    non    licet    ordine    persequi;    sed    bene   agitur,     si    indagaverimiis 

iiquae.  seculo  XV   Italorum  industria  vel  emendata  vel  corrupta  sunt;    reliqua  sic  fer«,  ut 

'nmc  leguntur  aut  non  mullum  discrepantia  Terisimile  est  iam    in    seculi  X  libris    fuisse; 

interiecto   enim   tempore  vix   crediderim  multa  novata  esse,   praesertim    cum    exempla  Ti- 

buUi  rara  fuerint.    Quare  si  quid  gravioris  vitii  est,  id  consentaneum  est,  non  potest  seculum 

;      .  ' '  X  ac  fortasse  iam  vetustis    temporibus    depravatum   esse;    quid  quod  etiam  primum   illud 

-  exemplum  ab  ipso   poeta  Messallae  oblatum    fortasse    negligentius    scriptum    fuit,    quippe 

quod  Tibullus   amico  non  ut  servaretur  dedisset  sed    ut  interim  cognoscerentur  carmina, 

iquae  postea   diligentius  scripturus    et    editurus   erat.      De    aetate    igitur    vitiorum    incerta 

res  est,  ipsa  vero  vilia  quaedam  nunc  monstrabo   quae   adhuc  eo   magis  latuerunt  editores, 

quod   Scaligeri    libidinem    aversantes    de   turbato    versuum    ordine    aliquid    suspicaii    non 

ausi  sunt;   et  eiusdem  audaciae  ego  quoque  crimen  reveritus  diu  meis  ipse  coniecturis   ob- 

stiti,   donec   visae   mihi  sunt  rationibus  gravissimis   confirmari. 

Atque  illud  quidem  facile  mihi  videor  evincere,  lib.  I.  carmini  10  qui  in  fine  adjecti  sunt 
versus  octodecim,  non  eiusdem  carminis  esse;  in  ea  enim  re  hactenus  certe  assensus  mihi  est 
gravis  auctor  M.  Hauptius,  ut  in  ed.  Lips.  post  v.  50  lacunae  signa  poneret.      Neque  opus  est 
^7  verbis  multis  inventum  hoc   exornare ;  facile  enim  apparere  arbitror  et  versu   50   aptissime 

elegiae  X  clausulam  6eri  et  qui  sequuntur  versus  neque  potuisse  particula  ^ue  adiungi 
praesertim  post  tertiam  vocem  posita,  neque  argumentum  eorum  versuum  tale  esse,  ut 
id  ullo  modo  cum  elegia  X  coniungl  possit ;  in  qua  videmus  poetam  ab  execrandis  bellis 
bellorumque  causis  exorsum  magna  animi  aegritudine  queri  quod  ipse  invitus  ad  bella 
trahatur;  precatur  Lares,  ut  aerata  hostium  tela  a  se  depellant,  aversritur  tiistem  mililis 
•  mortem,  ipse  autem  cupit  rusticus  et  inglorius  inter  pacis  beneficia  ad  senectutem  per- 
venire;  quae  omnia  quoniam  non  sine  tristi  quodam  ob  instantis  militiae  necessitatem 
^  desideiio   explicat,     fieri    profecto    nullo    modo    potest    ut    subito   ad    argumentum    laetum 

ac  iocosum  delabatur.  Nam  illud  quidem  facile  credas,  ut  vitam  rusticam  et  pacis  bona 
sibi  exoptabat,  ita  eum  etiam  laetos  ruslicorum  dies  festos  celebrare  cupivisse;  nec  alie- 
num  erat,  si  eorum  mentionem  fecisset,  quamquam  id  nimium  fere  eral  nec  conveniebat 
pacis  bona  ita  particulatim  enarrare;  verumtamen  si  id  facere  voluisset.  certe  facere 
non  poterat  sine  eadem  sui  doloris  significatione  et  sine  laborum  cogitatione,  qui  mi- 
liti  essent  pro  laetis  rusticorum  festis  perferendi.  Nunc  vero  subito  eo  aufertur,  ut 
non  totius  festi  diei  celebritatem  ac  laetitiam  animo  cogitet,  sed  unam  extremam  eius 
et  valde  singularem  partem  commemoret ;  scilicet  rusticus  e  luco  sub  noctem  male 
sobrius  uxorem  plaustro  progeniemque  domum  vehit:  hocne  ergo  primum  ei  in  men- 
tem  venisse  credemus?  non  autem   dicere,  qua  religlone   quem  in  lucum   rustici  pervene- 


rint,  quomodo  deos  coluerliit,  quem  deinde  post  sacra  diem  egerint  inter  vina  et  festas 
dapes?  iila  ergo  ante  omnia  delectabilis  rei  imago  est,  quod  rusticus  cum  suis  domnn» 
revertitur?  At  addit  alia;  scilicet  Veneris  bella  enarrat;  ac  profecto  haec  quoque  fuit 
Tibullo  suavissima  cogitatio ;  sed  quis  eum  ita  totum  alium  fieri  potuisse  putabit,  ut  vera 
bella,  ad  quae  tunc  trahebatur,  ex  animo  effluerent,  summaque  securitate  quasi  ipse  inter 
rusticos  versans  illa  Veneris  bella  etiam  praeceptis  regere  institueret,  et  diligenter  ex- 
plicare,  quid  amanti  in  puellam  liceat,  quid  non  liceat?  quae  omnia  ita  seria  sunt,  ut 
tamen  a  laeto  proficiscantur  animo  et  securo  et  ad  temperandum  ludum  iocumque  per- 
tineant,  de  qua  re  nemo  cogilare  potest,  nisi  qui  ipse  tutus  pacis  bonis  fruatur;  qaid 
quod  tum  certe,  cum  eum,  qui  manibus  in  puellas  saeviat,  ad  militiam  abiegandum  dicit, 
in  hanc  cogitationem  redire  par  erat,  sibi  nihil  tale  merilo  instare  militandi  necessitatem  ? 
Denique  in  fine  dubium  non  est  quin,  si  quid  precari  volebat,  illae  preces  repetendae 
fuerint,  quas  v.  15  et  25  de  sua  salute  fecerat,  nec  potuit  quasi  rusticus  nihil  aliud 
precari  quam  pacem  et  annum  ferlilem. 

Sed  haec  ut  dixi,  et  Hauptio  persuasi  et  puto  ita  manifesta  esse,  ut  in  controver- 
siam  venire  non  possint;  illud  vero  difficilius  est  dicere  unde  versus  octodecim  translati 
sint,  de  qua  re  quamquam  non  habeo  eundem  coniecturae  meae  adiutorem,  puto  me  ta- 
men  quod  probabile  ac  paene  certum  sit  invenisse. 

Primum  autem  manifestum  est  et  Tibulli  esse  versus  illos  et  alius  esse  carminis 
particulam;  neque  enim  per  se  soll  constare  possunt;  agitur  autem  de  festo  agresti  in 
luco  celebrato,  unde  rusticus,  qui  uxorem  habet  et  liberos,  male  sobrius  suos  domnm 
vehit,  quod  par  est  sub  noctem  fieri;  ad  idem  tempus  pertinet  quae  sequitur  tunc  par- 
ticula-,  etenim  Veneris  quoque  bella,  quae  deinceps  memorantur,  dubium  non  est  quin  no- 
cturna  sint.  Quare  verisimile  est,  in  eo  carmine,  ex  quo  haec  particula  decerpta  est, 
de  festo  agresti  actura  eiusque  descriptionem  usque  ad  noclem  perductam  esse;  in  no- 
cturna  autem  pnrte  cum  ita  versetur  Tibuilus,  ut  magistrum  agat  non  nimis  severum, 
consentaneum  est  pari  praeceptorum  hilaritate  etiam  reliquum  carmen  conditum  fuisse; 
denique  quoniam  peracta  ultima  festi  parte,  quae  est  nocturna,  adiunguntur  vota  de  pace 
alma,  quae  annum  fertilem  adducat,  scilicet  ut  a  periculis  bellicis  et  frugum  penuria 
tutis  rusticis  festos  deorum  dies  etiam  in  posterum  celebrare  pari  securitate  liceat,  qua 
in  re  aptissime  totum  carmen  concluditur,  consectarium  est  reliquae  carminis  parti  clau- 
sulam   aptam   deesse. 

lam  vero  videat  mihi  aliquis  quam  mire  ha^c  omnia  conveniant  in  libri  II  carmem 
primum,  a  cuius  fine  ego  versus  illos  octodecim  avulsos  esse  dico.  Nam  primum  in  eo 
carmine    describitur   lux    sacra,    qua   ambarvalia    celebrantur;    purgantuf  agri,  purgantur 

agrestes,  slcuti  dixit  TibuHus  I,  1,  35  quotannis  a  se  pastorem  suum  lustrari.  lubentur 
festo   die  ab  omni   opere  cessare  et  homines  et  boves  ct  ipsa  etiam    humus  requiescere; 

>  iubentur  rustici  omnes  casti  et  puri  adesse  candida  cum  veste;  his  comitantibus  fit  sa- 
crificium  agno,  quam  nupc  exigui  soli  hostiam  solennem  esse  dixit  I,  1,  22;  preces  ad 
4eos  fausto   omine   confirmantur.      Sacra  tam  laeta  sequuntur  ludi,   dapes,  i^ina;  et  turba 

'  -vernarum  casas  extruit,  ut  appareat  in  luco  rem  agi;  inter  qnae  poeta  absentis  araici 
Messallae  reminiscitur,  eumque  vult  sibi  favere  dum  rura  canit  rurisque  deos;  scilicet 
reliquerat  eum  in  Asiam  proBciscentem,  quia  furorem  maris  tristesque  pluvias  ferre  non 
potuerat,  vid.  I,  3,  1.  1,  50,  et  deinde  militiam  prae  rustica  vita  spreverat;  itaque  vitae 
huius  laudes  celebrat,  inter  quas  postquam  ad  amores  pervenit,  redit  ad  festum  quod 
agitur  et  vult  a  suis  etiaro  Amorem  invocari;  id  vero  sedulo  facit  turba  iocosa  iuvenum 
puellarumque  obstrepente  etiam  tibia,  quae  ut  ait  Virg.  Aen.  II,  738,  choros  indicit; 
nec  obstat  poeta;  ultro  etiam  hortatur:  ludite:  iam  Nox  iungit  eqvos.  Apparet  igitur 
postquam  sacriBcium  et  dapes  paratas  et  ludentem  vernarum  turbam  et  casas  extruen- 
tem  et  vina  denique  diem  celebrantia  commemoravit,  non  singulatim  enarrasse  quid  per 
totum  diem  actum  sit,  illa  enim  sufficiebant ;  itaque  iam  ad  noctem  appropinquantem 
pervenit,  quo  tempore  consentaneum  est  rusticum  maritum  cum  uxore  et  liberis  domum 
reverti,  male  illum  quidem  sobrium,  id  qaod  decebat,  vid.  v.  29,  sed  tamen  iunioris 
turbae  lascivia,  quae  tum  maxime  vigere  incipit,  abstinentem.  Quare4nteliegitur  aptissime 
fleri  ab  elegiae  II.  1,  v.  90,  transitum  ad  eleg.  I.  10,  v.  51,  ac  vide,  quam  etiam 
suaviter  coniungat  poeta  Noctem  equos  cum  maxime  iungentem  et  rusticum  plaustro 
suos  domum  vehentem.  lam  vero  de  clausula  quaeritur,  quae  non  aliqua  solum  sed 
etiam    inprimis    apta    et  ornata    esse    creditur    vulgaris    illa,    quae    est    in    Nocte    eiusque 

.  comitibus  commemorandis ;  et  vero  si  prima  specie  decepli  putemus  iam  omnia  quasi  con- 
quiescere  et  silentio  sepeliri  cum  nox  accedit  et  nocturna  sidera  et  somnus  cum  somniis, 
ut  quod  Varro  Atacinus  dixit,  omnia  nocfis  sint  placida  composta  quiete.,  facile  concedi- 
mns  recte  in  illo  silentio  ipsum  etiam  poetam  conticescere.  At  non  fuit  ea  Tibulli  mens, 
si  recte  attendimus;  quid  enim?  an  credibile  est,  quae  antea  in  universum  de  Amoris 
potentia  dixerat  deque  duplici  eius  vi,  cum  aut  miseros  reddit,  quos  graviter  urget, 
aut  felices,  quibus  placidus  leniter  afflat,  ea  omnia  non  in  rem  praesentem  adhiberi 
aliter  nisi  ita,  ut  et  Tibullus  precetur  deum,  et  reliquos  sibi  quemque  vocare  eum  iu- 
beat?  imo  ipse  satis  significat,  non  in  hoc  voto  se  acquiescere;  cum  enim  antea  voluis- 
set  clam  sibi  quemque  deum  advocare,  iam  permittit,  ut  id  etiam  palam  faciant;  itaque 
laxantur  iam  verecundiae  frena  et  obstrepenti  turbae  iocosae  inler  laetissimum  tibiae  so- 
num  ipse   poeta  concedit  ut  iam  apertius   inter  se  ludant;  iam  enim,  inquit,  Nox   appro- 

pinqiiat   et  la«civa9  sideruni  c^ori^,  quasi  (iicat:    iam  teippus  est  ladere  audacius;    noa 

.%itur  Qnem   r«)>u8  nonL  a||ert,  sed  novnra  initii|JBii;  atque  id  ipsum   fam  particula  signifi- 

cat;  nec  tprofecto  iocoaam  tifrbara,  quae  .qnodo ,  ti|>ii8  obstrepere .  coeperat  et  ludere  inssa 

«rat,  snbito  quiescere  pu^hU;au8  ,pp*optferiea  qup^  N^x  iungit  equos  nec  iam  accessit  sed  ■ 

accodere  parat;    adducit   enim   aUnul  sideruro  ^iciyum  chorum,    ad  cuius  exemplum  ilia 

quoque  turba  eiisultabit  et  lasciviet;  nec  cu^abit  somnum  et  somnia,  quae  eadem  Nox  adducit 

in  severiorum  scilicet  hominum  usum,  qui  cum  uxoribus  et  liberis  iusto  tempore  domum 

se  recipiunt.      Cum  igttur   duplex    sit  in  nocte  apprppinquante  quasi  invitatio,  rectissime 

atque  etiam  necessario  adiunguntur  versus   octodecim,    quibus    et   rusticus   marilus   cum 

suis  domum  concedere  et  inter  iuniorum  turbam  tunc    maxime    bella   Veneris   calere   di- 

cuntur.     Quare  apparet,  non  solum  exitum  eum  pon  esse  carminis  II,   1 ,  qui  vulgo  videri 

solet,    sed    in  eo  etiam  alia  quasi  praenunciad  et  introduci,  sine  quibus  pars  illa  manca 

est;    ac  si  vel  maxime  quis  statuat  apte  in  somno   et  somniis  finem  habere  carmen,   longe 

tamen  aptius  fieri  concedendum  est,  quod  poeta  sacrae  lucis  exitum   precibns    iis  termi- 

nat,  quae  pium  et  religiosum  agricolam  decent,  id  quod  fit   versibus   ilionim   octodecim 

duobus  postremis.     Denique  illud  quoque  addam,  expectari  debuisse,  ut  poeta,  qui   palam 

suos  amorem  fateri  et  ludere  inter  se  iusslsset,    id   ne  immoderate  fieret,     aliquo    modo 

caveret;  itaque  mirum  non  est,  quod  versibus  a  me  additis  praecipit,  quomodo  ludendum 

sit,  i.  e.  quomodo  Yeneris  belia  gerenda;  induit  igitur  magistri  personam,   id  quod  iam 

antea  fecerat  v.  83  sq.  item  v.   5  — 14  praeceperat,  quomodo  ad  sacra  veniendum  esset; 

item   V.   29  et  30   vini  largiorem  usum    indulserat  miti  illa  sapientia  usus,    quam    vel    in 

Platone  praedicat  Diog.  Laert.  III.   §   39,  ubi  cf.   IVfenag.  itaque  in  amoris    quoque  lu- 

sibus  admodum  lenia  par  erat  eius  praecepta  esse,  praesertim  cum  et  de  die  festo  aga- 

tur  et  ipse  se  tenero  amori  semper  facilem    esse    I,    3,    57,    et   mentem   semper  Veneri 

deditam  habere  I,  2,  97,    et    in  his  ipsis  lascivioribus  Veneris  bellis  bonum    ducem  mi- 

litemque  profiteatur  I,   1,  56.      Nec  puto  illud  movebit  quemquam,  quod  cum  perfractas 

fores    commemorat  I,     10,    54,  videri  p.otest  scena    mutata    a    luco    abscedere,    in  quo 

adhuc  res  agebantur;  neque  confugiam  eo,    ut  casas  intellegendas  dicam,    quae  in  ipso 

luco  extructae  erant;  vid.  II,   1,  24;  sed  nimirum  non  magnum  incommodum  est,  quod 

antea  quoque  agrestibus   rebus  urbana  vitia  immiscuit;  vid.   II,    1,    73;   neque    hic  prohi- 

bet  quidquam  quominus   fores  rusticarum  mulierum  intellegamus,   non  longe  illas   profecto 

a  luco   distantes,  ad  quas  facile  iuvenes  xo^fitt^ovzeg  pervenirent. 

Quae  cum  ita  sint,    satis    planum    me    fecisse    arbitror   nec   retineri    loco  suo  posse 

clausulam   o^rminis    I,     10,    nec    exitum     habere    carmen    II,    1,    illam   autem    si    huc 

reducatur,    neque  illic    quidquam    ^^^^^^^^f^^V  ct  hic  apertissime    id  ipsum  suppleri,   quod 

2'  ' 

toti  carmini  consummando  deerat.  Superest  iam  hoc  unum,  ut  quomodo  ea  confusio 
oriri  potuerit,  doceamus;  neque  id  nimis'  difBcile  est  et  videtur  coniectnra  etiam  indicio 
quodam  ac  paene  testimonio  codicum  mss.  confirmari.  Non  autem  fagit  quemquam  trans- 
ponendorum  versuum  octodecim  occasionem  ita  facillime  oriri  potuisse,  si  male  habita  codicis 
compage  non  bina  quaeque  folia  cohaererent  sed  singula  aliqua  soluta  essent;  uno  enim 
folio  ita  Iraiecto,  ut  quae  pagina  versa  fuerat,  recta  sit,  permutatur  ordo  versuum ;  qua 
in  re  non  difficile  est  statuere  in  priore  pagina  binis  puto  columnis  totos  90  versus 
scriptos  fuisse,  quibus  nunc  elegia  II,  1  constat;  in  nltera  pagina  deinde  octodecim 
illos,  reliqua  paginae  parte  ob  carminis  vet  etiam  totius  libri  finem  vacua  relicta.  Sed 
sive  hoc  modo,  sive  alio,  possunt  enini  plures  fingi,  pagina  traiecta  est,  necessario  li- 
brarius,  qui  errorem  non  animadverteret,  versus  illos  octodecim  sine  inscriptione  positos 
cum  elegia  I,  10  continuabat  atque  addebat  etiam  subscriptionem ,  illos  versus  sequen- 
tem ,  quae  potuit  talis  esse:  Explicit  Alhii  TibuUi  secundi  libri  elegia  prima.  Quare 
cum  pugnaret  iam  subscriptio  haec  cum  eiusdem  carminis  inscriptione,  quae  erat  elegiae 
libri  I.  decimae,  alius  deinde  librarius  ut  errorem  tolleret,  inscriptionem  videri  potest 
ex  subscriptione  correxisse,  unde  factum  sit,  ut,  quod  Puccius  testatur,  in  codicibus  ve- 
tustioribus  principium  secundi  libri  esset  ab  elegia  X  libri  primi;  idem  Perreium,  idem 
alium  viruni  doctum  in  ed.  Vicentina  testari  dixerunt  Broukhusius  et  Heynius;  denique 
e  nostris  codd.  eum  ordinem  teste  Heynio  unus  sequitur  Guelferb.  2.  Tn  reliquis  li- 
bris  si  qua  fuit  illa  quam  dixi  subscriptio,  aut  oraissa  est  aut  ita  correcta  ut  inscriptioni 
carminis  I,  10  conveniret;  quamquam  fateor  illud  maxime  dubium  mihi  esse,  rectene 
cum  codd.  plurimis  atque  etiam  Vincentii  Bellovacensis  testimonio  carmen  illud,  cui 
nunc  clausulam  suam  reddidimus,  libri  secundi  initio  ponamus,  quod  mihi  et  ob  argu- 
menti    naturam    et    ob    temporum    rationes    priori    potius    libro    tribuendum    videtur. 

Sed  mitto  et  hanc  rem,  de  qua  non  potest  paucis  dici,  nec  persequi  aoIo  si  qua 
probabilior  potest  erroris  explicandi  ratio  reperiri.  Quaiis  enim  clades  illa  fuerit,  quae 
Tibulli  volumen  afflixit,  tum  demum  poterit  accuratius  indagari,  ubi  ipsa  vitia  certis  ra- 
tionibus  demonstrata  fuerint.  Itaquc  in  prima  elegia  inter  versus  sextum  et  tricesimuin 
quintum  versuum  ordinem  bis  in  una  pagina  nut  certe  in  uno  folio  confusum  esse  do- 
cebo,  quod  ut  fieri  potuisse  nemo  negabit,  ita  quoniodo  factum  ^it,  tam  obscurum  est, 
quam   res   ipsa   manifesta   videtur. 

Incipiam  ab  uno  disticho  traiecto.  Testatur  Tibullus  v.  1 1  sqq.  eandem  suam 
adversus  deos  religionem.  quam  celebravit  lib.  II,  carm.  1;  primum  veneiari  se  dicit 
sanctos  stipites  in  agris  et  lapides  in  trivio  positos ;  deinde  deos  agrestes  singulatim 
enumerat  et  addit  quae  cuique  munera   offerat  praeter  unum  Priapum,   in   quo   id  tantum 

dicit,  ubi  eum  poni  et  quid  auxilii  sibi  praestare  veiit;   munus  autem  nullum  ei  promittit; 

quam  jieglegentiam  cur  ferendam  existjmemus,  in  deo  quidem  ipso  causa  nulla  est,  quem  ?  [ 

si  voluisset  poeta  contemptim  praeterire,  id  quod  minime  verisimile  est,    praestabat  pro- 

fecto  cum  aliis  pluribus  rusticorum  diis  hunc  quoque  silentio  tramittere,  praesertim  cnm 

omissa  grati  animi  testificatione  etiam   orationis  aequalitas  laedatur.      Quare    ut  hoc  loco 

ferendus    non    est    deus    sine    munere    appellatus,     ita    alio    loco    non   feremus     munus 

sine   deo   commerooratum.      Etenim  quem   tandem    deum    significari    dicemus    v.    14,    cui  —^ 

poma  promittuntur?    appellatur  agnco/a  deua    (^haud    dubie    enim    aut  agrkolae  deo,    aot 

agricolam  deum  scribendum  est,  quorum  ego  hoc  alterum  praefero) ,    qui    quis  sit,   varie 

coniectaverunl;  Muretus  Bacchum,  Heinsius  Terminum,  Broukhusius  Vertumnum,  I.  H.  Vos- 

sius,  Bachius,   Dissenius  Silvanumj   lahnius  Larem  rusticum  intellexerunt;  Heynius  Priapum         — 

potissimum  signiHcaii  statuebat,  sed  posse   etiam  Silvanum  et  Panem  esse,   quare  denique 

Vulpio  assensus  est  deum  quemcunque  agricultvrae  praesidem  intellegendum  esse.     Nec 

vero  dubitari   potest,    quin    appellatio    illa   ad    omnes    deos    agrestes  pertineat;  agricolas 

caelites  communiter  omnes  appellat  ipse  Tibull.  U,   1,   36,  nec  aliter  Ovid.  Metam.  VHf, 

276.  de  nuce  v.  9.     Non  magis  tamen    dubitandum    est,    quod   iniuria   negant   Vulpius, 

Heynius,  Wunderlichius,  quin   certus  aliquis  deus  intellegendus  sit,  id   quod  salis  apparet 

e\  ipso  sacrificio,   quo  is  ab    aliis  discernitur.     Quamobrem    ut   possit   fieri,    quod    nunc 

neque  potest  et  fieri  necesse  est,  simul  ne  Priapus  munere  suo  fraudetur,   versus  17   et  18 

sunt  ponendi  post  v.    12,    aut  quod  malim   versus   13   et    14    retrahendi    post  v.    18,   ut 

crescente  quasi   dicendi   diligentia  breviorem  Cereris  raentionem  sequatur  amplior   Priapi, 

et  rursus  amplior  Larum ;   ita  enlm  fit,  ut  agricola   deus  nullus    alius    ^it    nisi    qui    modo 

nominatus  est,  Priapus,   cui  poma  vulgo  afferri  solita  notissimum   est;  et  rectissime  Hey- 

nius   de   eo   primum  cogitaverat,   nisi  eum   confusus    versuum    ordo    cum    aliis    in   errorem 

induxisset.      Nec    puto    iam    incertum    esse,    eundem    Heynium    cum    Wunderliihio  recte 

apud   Tibullum    I,  5,   27.     Priapum    intellegi  voluisse,  ubi    rursus    Vulpius    omnes    deos 

agricolas,   Vossius   cum   Dacerio   Silvanum,   Broukhusius  Bacchum  intellexerunt ;    scilicet  si 

unus    ex  illis  reliquisque  rusticorum    diis  praecipue  agricola  det/s  appellandus  est,    erit  is 

Priapus,   quem   Tibullus  ipse  dicit  I,   4,   7.      Bacchi  rusticam  prolem,  et  Ovidius  Trist.  1, 

9,   26  ruricolam  deiim,  et  in   quem  tiia  ilia  munera,   quae  ibi  commemorantur,  recte  con- 

venire  satis  docent  testimonia    ab    Heynio    prolata;    nam    gregis  quoque  curam  ei  fuisse, 

cuius  rei  rarior  mentio  est,  locupletem  testem  habemus  CatuIIum  in  carm.  Priap.  LXXKVI, 

v.    10 — 15.      Quamobrem  transposilo  uno  disticho  duorum  locorum  vitium,  in  tertio  autem 

hoc  interpretandi    incertitudinem  sustulisse  nobis  videmur. 

Denique  ineadem  elegiae  primae  parte  non  dubium  mihi  est,  quin  versus  decem 
qui  vigesimum  quartum  sequuntur,  ponendi  sint  post  sextum ,  ut  eum,  qui  nunc  est  ▼!- 
gesimus  quartus,  statim  sequatur  trigesimus  quintus;  quod  si  fecernnus,  non  solum  multo 
aptiorem  habebimus  versuum  ordinem,  sed  etiam  eum,  quem  ipsi  Tibullo  piacuisse  satis 
perspicua  documenta  sunt.  Atque  initium  argumentandi  faciatn  «b  huius  loci  fine.  |  Qnid 
igitur  meruisse^Palem  dicemus,  deam  innocentissimam,  ut  a  reliquornm  consortio  deorum 
seiun^eretur?  Post  stipites  enim  et  lapides  sanctos  vidimus  Cererem,  Priapum,  Lares 
/  continuo  ordine  appellari  cum  suo  quemque  munere ,  quippe  quorum  pio  cultu  spem  sibi 
'i  esse  TibuIIus  significat,  fore  ut  bene  sibi  agri  cultura  eveniat;  quid  igitur  movere  euni 
potuit,  ut  interruptp  illo  deojjgim  ordine  rebusque  alienissimis  interpositis  unam  Palem 
solam  cum  munere  suo  tamquani  seram  ac  paene  omissam  appendicem  subiungeret?  prae- 
sertim  cum  hoc  eius  esset  consilium  aptissimura,  ut  postquam  deos  singnlos  appellavisset, 
universos  precibus  suis  et  donis  advocaret,  id  quod  facit  v.  37,  non  autem  potuit  recte 
facere,  nisi  antea  continuus^  omnium  ordo  fui8set.[|  Neque  tamen  haec  una  res  est,  e 
qua  intellegas  coniunctum  fuisse  versum  35  cum  v.  24 ;  nec  sine  causa  in  illo  ita  offen- 
derunt  Scaliger  et  Heynius,  ut  hic  ante  v.  35  nonnulla  intercidisse  censeret,  ille  vero 
versus  35  et  36  loco  suo  motos  poneret  ante  v.  11,  qua  ratione  et  deorum  ordo  per- 
vertitur  et  nam  particula  vim  quam  habet  aptissimam  amittit;  quae  autem  exco^tata 
sunt  artificia,  quo  et  versus  ti4  cum  sequentibus  et  versus  35  cum  antecedentibus  bene 
coire  viderentur,  hoc  potiu^s  efficiunt,  ut  egregius  poeta  non  suo  consilio  uti  sed  quasi 
caeco  quodaiu  casu  gubernari  credendus  sit.  Deorum  enim  cultum  concedunt  omnes 
ideo  commemorari ,  quia  in  eo  posita  est  spes  illa,  de  qua  dicit  v.  9  et  10;  itaque 
postquam  Cererem,  Priapum ,  Lares  appellavit,  putabimus  eum  interlm  Palem  oblivisci, 
quia  in  Larum  mentione  venlt  ei  in  mentem  deberi  his  etiam  aliud  quid,  scilicet  quod 
possit  tranquillus  et  tutus  parvoque  contentus  domi  vivere  et  partim  inertes  horas  du- 
cere,  partim  etiam  sua  manu  vel  arare  vel  gregem  tueri,  quae  quidem  ita  enarrat,  quasi 
nihil  aliud  acturus  fuerit;  rursus  autem  in  gregis  mentione.  qunmquam  ipsum  se  modo 
pastoris  vices  gerere  dixerat,  putabimus  eum  in  veri  pastoris  cogitationem  incidere  eius- 
que  lustratione  quasi  in  viam  reduci,  ut  iam  denique  etiam  Palem  commemoret;  po- 
stremo  putabimus  eum  illud  quoque  reminisci,  cuius  rei  causa  ab  initio  deos  appellare 
instituerat,  atque  ita  in  versu  37  redire  ad  initium  illud,  quod  fecerat  v.  9 — 11.  Sic  enim 
fere  Dissenius  statuit  de  Tibulli  arte.  nimirum  omnium  optime;  nos  vero  isto  modo 
magnam  poetae  ingenio  iniuriam  fieri  credimus.  Quamquam  vel  si  omnia  illa  probabilia 
esse  fateamur,  non  tamen  effectum  erit,  ut  apte  positum  videatur  frequens  illud  versuum 
initium  hic  ego  v.   3.5;   quod   vide  quanto   aptius  sit  et  infra   positum   v.  75,   et  apud  Pro- 

pert.  11,  22,  34,  et  apud  OTidinm  Trist.  IV,  1,  85.   10,  1 1 1.  epp.  e\  P.  IV,  9,  35  et  alibi;  ri 
eniilk  Disseskini  secuU  hicroeem  interpretabianur  sic  ut  titapud  me,  ih  hoc  exfguopevre,cohaiC' 
rere  faeimus  ea,  quae  natura  sua  non  cohaerere  recte  senserant  Scaliger  et  Heynius;  ubi  enim 
de  faribus  lupisque  cogitat  poeta,  tamquam  ad  eorum  misericordiam  movendam  exigoi  pe- 
coris  mentionem  facere  potest;   ubi  Palem  appellat,  non  potest,    quia  hic  non  de  gregis 
numdro,  sed  de  ipsius  religione  poetae  agitur.    lam  vero  si  versus  35  sequatur  versum  24, 
statim  intellegitnr,  quam  recte   et  perspicue  hic  dicatur;    agitur  ibi   de  agno  Larum  sa-  ) 
cro  eo  ipso,    de  quo   dixit  II,    1,    15;  et  ut    illic  ait    v.    17.   d/  patri/,  lustramus  agros,    I 
Iu$tramu8  agrestes,    ita    nunc    quoque    in    eodem  sacro   pastorem    quotannis  a  se  lustrari  ij 
dicit,  ut  nihil  possit  manifestius   esse,  quam  huc  poetam  hc  illud    suum   retulisse    simnl-  j 
que  Palem  adiunxisse,   quia   ea  etiam  ipsa  in  ambarvalibus  colebatur.      Omissis  igitor  ver- 
sibus  25  —  34,  una  opera  et  kic  particula   quid  sibi  velit  patefit,   nec  importuna  violentia 
Pales  ab  reliquis   diis  seiungitur,  nec  Laribus  imputatur   pars    quaedam    e    vitae    rusticae 
descriptione   decerpta,   quae  hoc  quidem  loco   a  poetae  consilio  vehementer  abhorret  nec 
melius  coniungltur  cum  Pale,  quae   sequitur,    quam  cum  Laribus,  qui  antecedunt. 

Sequitur  ut  demonstrem  in  illo  quoque  loco,  quo  versus  eos  transponendos  esse  dixi, 
gravia  incommoda  versari,  quae  transpositis  versibus  tollantur.  Sed  ante  moneo  per- 
versissimam  scripturam  miro  consensu  adhuc  servari  y.  5.  me  mea  pavpertas  ritae 
traducat  iuerti,  ubi  unice  verum  est  quod  Vincentius  Bellovacensis  et  Puccius  confirmant 
et  habent  codd.  Corvin.  Guelf.  2,  Cuiac.  Berol.  4  a  m.  s.  ap.  Bachium  vita  tr.  inerti; 
nam  et  falso  creditur  poeta  nondum  versari  in  vita  inerti  sed  ad  eam  transire  velle, 
quippe  qui  contrarium  perspicue  testetur  v.  25,  35  sq.,  55  sq.,  77,  nec  potuit  unquam 
Romanus  homo  dicere  vitae  inerti  traducere  pro  vulgari  illo  ad  vitam  ineriem  Iraducere, 
cuius  rei  nemo  ullum  simile  exemplum  attulit,  nisi  vitiosum  unum  Huschkius;  speciosius 
ego  possum  proferre  ex  Gregor.  Turon.  de  miracc.  S.  Mart.  II,  c.  16  init.  nauta,  qui 
nos  ripae  alteri  traiispo?iere  debebat ;  sed  dativi  usum  Gregorius  longe  alium  habet  quam 
Romani  scriptores,  quod  denionstravi  ad  Gregor.  de  cursu  stellarum  §  20  et  §  13. 
Deinde  vero  ad  vitam  inertem  traducere  quomodo  paupertas  possit,  miris  argutiis  novi 
interpretes  extricare  conati  sunt.  Nimirum  vult  se  poeta  In  paupertate  vitam  inertem 
transducere ,  quod  licuit  ei  stc  dicere:  paupertas  mea  traducat  me  per  vitam  Inertem; 
similiter  apud^raecos  diuYftv  verbidupllcem  usum  esse  demonstravi  ad  Xenoph.  de  Rep.  La- 
cedd.I,  3  ^'^^similiter  transmittere  dicit  Statius  SIIv.  I,  2,  167.  viduos  ut  transmittare  per  annos, 
et  expressiore  imagine  Seneca  Oedip.  v.   890.   tuta    me    media  vehat   vita   decurrens    ria. 


*)  cf.  qnae  dixi  in  censnra  etl.  Dissen.  I.   r.  p.  61.    et  video  nanc  mecum  facere  Hauptium. 

Itaqne  Tibullus  postquam  primia  sex  versibus  professus  est  noUe  se  militiae  labpribus 
ditari  sed  cupere  in  paupertate  sua  ritam  inertem  transigere,  quae  nullis  calaoiitatibus 
interrumpatur ,  consentaneum  est,  iam  inertis  et  quidem  ruslicae  vitae  suavitatem  «'xpli~ 
cari;  positam  autem  suavitatem  esse  manifestum  est  et  in  ipso  vivendi  genere  et  in  se- 
curitate,  si  parvum  id,  quo  contentus  vivere  vult  poeta,  praesto  atque  promptum  sit;  cupit 
enim,  quod  in  fine  dicit,  composito  securus  acervo  despicere  et  divitias  et  famem.  At- 
que  ad  securitatem  quidem  hanc,  quae  a  deorum  benignitale  speranda  est,  pertinent  v.  9 
et  10  et  quae  de  religioso  deorum  cullu  deinde  dicuntur  oomia;  at  genus  vitae  ipsum 
quis  credibile  putabit  uno  illo  disticho  satis  commode  ac  plene  describi:  Ipae  aeram  te~ 
neras  maturo  tempore  vites  rusticus  et  facili  grandia  poma  mauu ,  quibus  verbis  unum 
rusticorum  operum  genus  quasi  instar  omnium  ponit  idque  se  velle  ipsum  tractare  dicit, 
id  est,  ut  recte  Dissenius  interpretatur ,  nulla  servorum  opera  usum.  Sic  enim  secum 
ipse  quodammodo  pugnare  Tibullus  videatur,  qui  cum  modo  dixerit  a  miiitiae  laboribus 
se  abhorrere  et  divilias  spemere  prae  inerti  vita,  statim  tamen  et  labores  se  rusticos 
ferre  velle  fateatur  et  expetere  rusticas  divitias,  frugum  acervos  et  pleno  pinguia  musta 
laca.  Quid  igitur?  an  genera  tantum  laborum  ac  divitiarum  permutare  voluit?  nam  etsi 
non  eiigimus  a  poeta  elegiaco,  ut  totam  vitam  rusticam  per  partes  suas  accurata  dili' 
gentia  enarret,  unum  tamen  illud  ad  describendam  eius  iucunditatem  parum  est  ac  nimis 
exile,  quod  sua  se  manu  velle  vites  et  arbores  plantare  dicit;  nihilne  aliud  erat,  quod 
militum  laboribus  opponeret?  et  cur  statim  in  principio  pronomen  ipse  ponit  quasi  cavens 
sibi  ne  quid  suis  raanibus  laboris  detrahatur,  cum  modo  inertis  vitae  studium  insigne 
professus  sit?  Proinde  si  quis  mentem  et  sensum  poetae  recte  considerabit,  omnia  haec 
fieri  non  potuisse  concedet.  lam  vero  ponamus  eum  statim  versus  illos  subiungere:  lam 
modo,  iam  possum  etc.  habemus  progressum  orationis,  qui  et  rerum  naturae  et  poetae 
sensui  miriBce  conveniat;  audimus  eum  gaudio  quasi  exsultare,  quod  militiae  laboribus 
exsolutus,  quos  ferre  nequiverat,  iam  inerti  vitae  se  dedere  possit;  non  se  miiitem  longae 
viae  deditum  solis  aestum  et  sitim  tolerare,  sed  posse  sub  arboris  umbra  ad  rivum 
praetereuntem  recubare.  Intellegimus  iam  causam  idoneam,  cur  a  militaribus  molestiis 
transierit  ad  vitam  rusticam,  quae  tam  dulcis  otii  facultatem  praebeat.  Nec  tamen  salo 
illo  otio  delectari  se  dicit;  inierdum  suave  esse  ait  otium  operibus  rusticis  distinguere; 
itaque  v.  29 — 34  hanc  quoque  rusticarum  deliciarum  partem  describit,  quod  aliquando 
sua  manu  bidentem  teneat  aut  boves  in  arando  stimulo  increpet  aut  agnam  capellaeve 
fetum  in  sinu  domum  referat;  quo  loco  statim  apparet  quam  apte  adiungatur  distichum 
illud:  Ipse  seram  etc. ;  quod,  quoniam  otiosa  et  operosa  'vitae  rusticae  pars  distinguitur, 
«X  altera  hac  parte  decerptum  esse  manifestum  est,   neque    ulla    iam    est    in  pronomine 

ipae  aut  in  eius  distichi  solitudine  offensio;  denique  eur  id  in  enumerandis  rusticis  ne- 
gotiis  postremo  loco  positum  sit,  apertnm  est;  commode  enim  ab  inserendis  vitibus  et 
pomis  transitus  fit  ad  spem  largae  messis-  cultumque  deorum. 

Satis  mihi  comprobasse  videor,  pariter  et  ob  sententiarum  naturam  et  ob  verborum 
intellectum,  maxime  oh  ipae  et  hic  voces  v.  7  et  v.  35,  necessariam  esse  eam  quam 
proposui  versuum  transpositionem ;  quae  si  probetur,  facile  intellegitur  totius  carminis  or- 
dinem  parum  recte  a  Dissenio  esse  explicatum,  de  qua  re  nunc  dicere  nihil  attinet.  Sed 
ut  facilius  de  tota  re  iudicare  possitis,  locum  hunc  eo  ordine  subscribam,  quo  eum  a 
Tibullo  scriptum   esse  existimo. 

Divitias   alius  fulvo  sibi  congerat  auro 

Et  teneat  culti  iugera  magna  soli, 
Quem  labor  assiduus   vicino  terreat  hoste, 

Martia   cui   somnos   rlassica   pulsa  fugent:        '^f^    '-      ••■ 
5.      Me  raea  paupertas  vita  traducat  inerti, 

Dum   meus   assiduo   luceat  igne  focus. 
(25)  Tam  modo,  iam  possum   contentus  vivere  parvo 

Nec  semper  longae  deditus  esse   viae, 
Sed   Canis  aestivos  ortus   vitare  sub  umbra 
10.  Arboris   ad  rivos   praetereuntis   aquae. 

Nec   tamen   interdum   pudeat  tenuisse  bidentes    ^.«^< 
(30)  Aut  stimulo   tardos  increpuisse  boves; 

Non   agnamve  sinu   pigeat  fetumve  capellae 
Desertum   oblita  matre  referre   domum; 
]  5.      At  vos   exiguo   pecori,   furesque    lupique, 
(34)  Parcite:   de  magno   est  praeda  petenda  grege. 

(7)  Ipse  seram   teneras   raaturo   tempore   vites 

Rusticus   et  facili  grandia  poma  manu: 
Nec  spes   destituat,  sed  frugum  semper  acervos 

(10)  20.  Praebeat  et  pleno   piitguia   musta  lacu. 

(11)  Nara   veneror,   seu   stipes  habet   desertus  in   agris    -^~-  ~ 

(12)  Seu   vetus  in   trivio   florea  serta  lapis.. 

(15)  Flava   Ceres,   tibi  sit  nostro   de  rure   corona 

(16)  Spicea,   quae  templi  pendeat  ante  fores. 

(17)  25.      Poraosisque  ruber  custos   ponatur  in   hortis, 

(18)  Terreat  ut  saeva  falce   Priapus  aves,  .-/' 

(13)  Et  quodcunque  mihi  pomnro  novn«  educat  annuS)  «,  ,. 

(14)  Libainm  agricolMr  ponitur  ante  dfuro.  /''^'^  v  «vr^---^-' 
(19)               ^<^  Jl!£6Slue,  felicis  quondam,  nunc  pauperis  agri  -li.r^  ■ 

'  (20)      30.  Cuatodes,  fertis  rounera  vestra,  Larea;  :  ,  < 

Tunc  vrtula  innumeros  liistrabat  caesa  iuvencoa:    '^•-'^  )!.: 

Nunc  agna  exigui  est  hostia  parva  soli. 
Agna  cadet  vobis,  quam  circum  rustica  pubes 
(24)  Clamet  „io  messes  et  bona  vina  date.'' 

35       35.     Hic  ego  pastoremque  meum  lustrare  quotannis 
Et  placidam  soleo  spargere  lacte  Palem. 
Adsitis,  divi,  nec  vos  e  paupere  mensa 

Dona  nec  e  puris  spernite  (ictilibus.  ^  - 
Examinate  igitur  hunc  suavissimi  poetae  locum,  quem  ut  iucundum  lectu  ita  etiam 
dignum  esse  existimamus,  quem  cum  iudicio  legatis;  in  iudicando  autem  nec  nostram 
vobis  nec  aliorum  auctoritatem  tanti  esse  volumus,  quanti  rationes  recte  et  considerate 
subductas,  cuius  rei  suasorem  habete  poetam  prudentem  nunc  paene  oblivione  sepultum 
Marcellum  Palingenium  in  Zodiaco  vitae: 

Magni  saepe   viri  mendacia  magna  loquuntur, 
Et  nemo   est  adeo  prudens,   quin  saepius  erret. 
E<8t  igitur  ratio   inprimis   quaerenda,   fidesque 
Maior  in  ambiguis  rationi  est  semper  habenda 
Quam   dictis  hominum. 
Valete. 

Dabamus   Vratislaviae  mense  lanuario   a.   MDCCCLV. 

